கேள்வி: ருங்குஸ் மக்கள் - பொது என்பது என்ன?
பதில்: போர்னியோவில் உள்ள மற்ற பழங்குடி இனக் குழுக்களை (''Indigenous Ethnic Groups in Borneo'') போலவே, ருங்குஸ் மக்களின் கலாசாரமும் தானிய வகையான அரிசியைச் சுற்றியே அமைகிறது. இருப்பினும், தென்னை, வாழை பயிரிடுதல் இவர்களின் பண வருமானத்திற்கு உதவியாய் இருக்கின்றன. பழைமை முறையிலான தறிநெசவு (''Backstrap Loom'') மூலமாகப் பெண்கள் துணி நெய்கிறார்கள். மேலும் மணி வேலைப்பாடுகளில் இருந்து வீட்டு பாத்திரங்களை உருவாக்குகிறார்கள்.
கேள்வி: ருங்குஸ் மக்கள் - நவீன வாழ்க்கை என்பது என்ன?
பதில்: ருங்குஸ் மக்கள் பலர் இப்போது நகரங்களில் வேலை செய்து வருகிறார்கள். மேலும் இவர்கள் நீளவீடு (''Long House'') வாழ்க்கையைக் கைவிட்டு நவீன மலேசிய சமுதாய வாழ்க்கையில் ஐக்கியமாகியும் வருகிறார்கள். மோமோகன் ருங்குஸ் (''Momogun Rungus'') எனும் ருங்குஸ் மக்களின் எழுத்து முறைமை மிகவும் பழமையான பாரம்பரிய எழுத்துகளைக் கொண்டுள்ளது. இது சித்திர எழுத்து (''Hieroglyph'') எழுதும் வடிவங்களில் ஒன்றாகும். ருங்குஸ் மொழியில் (''Rungus Language'') சூரிப் (''Surip Momogun'') என்று அழைக்கப்படுகிறது.
கேள்வி: ருங்குஸ் மக்கள் - ஆன்மவாதம் பற்றி நீங்கள் என்ன அறிந்துள்ளீர்கள்?
பதில்: பாரம்பரியமாக அகமா லாபஸ் (''Agama Labus'') அல்லது லாபஸ் மதம் (''Labus Religion'') எனும் ஒரு நம்பிக்கை இவர்களிடம் உள்ளது. இதை ஆன்மவாதம் (''Animism'') என்று சிலர் முத்திரை குத்துகிறார்கள். ஆண் பாதிரியாரை ராம்பகான் (''Rampahan'') என்றும் பெண் பாதிரியாரை போபோலிசன் (''Bobolizan'') என்றும் அழைக்கிறார்கள். இருப்பினும் பெரும்பாலான ருங்குசுகள் இப்போது கிறித்தவர்களாக மாறி விட்டனர்.